મુંબઈ, તા.8 (પીટીઆઇ) : બુધવારથી ગાયબ મલબાર હિલમાં રહેતા 39 વર્ષના બૅન્ક એક્ઝિક્યૂટિવ સિદ્ધાર્થ સંઘવીની કાર નવી મુંબઈમાં તરછોડાયેલી હાલતમાં મળી આવી છે અને કારની પાછળની સીટમાં લોહીના ડાધ પણ હોવાનું પોલીસે આજે જણાવ્યું હતું. પોલીસના જણાવ્યા પ્રમાણે સંઘવી જાણીતી ખાનગી બૅન્કની કમલા મિલ્સ કંપાઉન્ડમાં આવેલી શાખામાં ફરજ પર છે અને બુધવારે રાત સુધી ઘરે નહોતા પહોંચ્યા તેથી પરિવારે સંઘવી ગાયબ હોવાની ફરિયાદ પરેલના એન એમ જોશી માર્ગ પોલીસ સ્ટેશને નોંધાવી હતી.